Twee dood in motor gevindFoto: ER24 ŉ Man en vrou is Sondag dood in ŉ motor op die N14 in Diepsloot, noord van Johannesburg, aangetref. Russel Meiring, woordvoerder van ER24, het gesê paramedici is na die toneel ontbied en het die motor gevind waar dit in die noodbaan van die snelweg gestaan het. “ŉ Man en vrou het voor in die motor gesit. Paramedici het hulle ondersoek en gevind dat hulle geen teken van lewe getoon het nie. Daar was niks wat vir hulle gedoen kon word nie en hulle is op die toneel dood verklaar,” het Meiring gesê. Meer besonderhede oor die voorval is nie bekend nie en sal deel vorm van die polisie se ondersoek.